શહેરના ઘંટેશ્વર ગામમાં મહાદેવ પાર્કમાં રહેતા અને મોચીકામ કરતા મનીષભાઈ સરવૈયા નામના મોચી યુવકે યુનિવર્સીટી પોલીસ સ્ટેશનમાં નોંધાવેલી ફરિયાદમાં જણાવ્યું હતું કે તેને સંતાનમાં બે દીકરી અને એક દીકરો છે દીકરો સૌથી નાનો છે મોટી દીકરી ક્રિષ્ના બાઈસાબા સ્કૂલમાં ધોરણ 10માં અભ્યાસ કરે છે તેણીને ચારેક દિવસથી તાવ આવતો હોવાથી તેઓ પદ્મકુંવરબા હોસ્પિટલમાં દવા લેવા માટે જતા હતા અગાઉ રિપોર્ટ કરાવ્યો તે નોર્મલ આવ્યો હતો બાદમાં ગઈકાલે બપોરે ફરીથી બાઇકમાં દીકરીને બેસાડીને દવાખાને આવ્યા હતા દીકરી ચાલીને અંદર ગઈ હતી દોઢેક વાગ્યે  ઇમરજન્સી વોર્ડમાં દાખલ કરી હતી અને તબીબોએ સારવાર શરુ કરી હતી દરમિયાન તેણીને ઉપરાઉપરી બે ઇન્જેક્શન આપવામાં આવ્યા હતા જેથી તેણીની તબિયત ધીમે ધીમે લથડવા લાગી હતી અને બેભાન થઇ ગઈ હતી સાંજે સવા પાંચેક વાગ્યે તબીબોએ તમારી દીકરી ગુજરી ગઈ છે તેવું જણાવતા પિતા ભાંગી પડ્યા હતા બાદમાં છ વાગ્યે તમારી દીકરીને ડેન્ગ્યુ હોવાથી તેણીનું મોત નીપજ્યું હોવાનું બહાનું ધરી પોતાની ભૂલનો ઢાંકપિછોડો કરવા પ્રયત્નો કર્યા હતા પરંતુ મનીષભાઈએ તબીબોની બેદરકારીથી દીકરીનું મોત થયું હોવાનો આક્ષેપ કરી કંટ્રોલમાં જાણ કરતા યુનિવર્સીટી પોલીસ સ્ટેશનના હેડ કોન્સ્ટેબલ ભગીરથસિંહ ખેર સહિતનો સ્ટાફ પદ્મકુંવરબા હોસ્પિટલ ખાતે દોડી ગયો હતો અને અકસ્માતે મોત અંગે ગુનો નોંધ્યો